DW28 เผย DW หุ้นรับเหมาก่อสร้างบวกยกกลุ่ม ตามหุ้นอ้างอิง
DW28 เผย DW บนหุ้นรายตัวยังคงได้รับความนิยม โดยวานนี้ นักลงทุนเทรด DW บนหุ้นรับเหมาก่อสร้าง พลังงาน และธนาคารเป็นจำนวนมาก โดยมีปัจจัยที่เกี่ยวข้องจากราคาน้ำมันดิบโลกที่ปรับตัวเพิ่มขึ้น และรวมทั้งการประมูลโครงการรถไฟทางคู่
20 พ.ย. 2558

แมคควอรี DW28 กล่าวว่า DW บนหุ้นรายตัวยังคงได้รับความนิยม โดยวานนี้ นักลงทุนเทรด DW บนหุ้นรับเหมาก่อสร้าง พลังงาน และธนาคารเป็นจำนวนมาก โดยมีปัจจัยที่เกี่ยวข้องจากราคาน้ำมันดิบโลกที่ปรับตัวเพิ่มขึ้น และรวมทั้งการประมูลโครงการรถไฟทางคู่  โดย DW ที่อ้างอิงหุ้น PTT KBANK และ ITD มีมูลค่าการซื้อขาย คิดเป็น 7.2% 5.2% และ 3.3% ของมูลค่าการซื้อขาย DW ทั้งหมด
ขณะที่การซื้อขาย SET50 DW มีมูลค่า 49.4% ของการซื้อขาย DW ทั้งหมด เพิ่มขึ้นเล็กน้อยเมื่อเทียบกับการซื้อขายในวันพุธ ทั้งนี้ ส่วนใหญ่นักลงทุนยังเน้น DW ที่ตอบสนองต่อการเปลี่ยนแปลงของหุ้นอ้างอิงหรือดัชนีหลักทรัพย์อ้างอิงได้ดี ตัวอย่าง DW28 ที่เกี่ยวข้อง ได้แก่ S5028C1512A S5028P1512B PTT28C1602A และ ITD28C1602A เป็นต้น
อย่างไรก็ตาม หุ้นส่วนใหญ่ปรับตัวขึ้น และส่งผลให้ Call DW ปรับตัวขึ้นตามอย่างแข็งแกร่ง เช่น STEC28C1512A +19.2% CK28C1602A +15.8% เทียบกับหุ้นอ้างอิงที่ปรับตัวขึ้น +3.5% และ +2.7% ตามลำดับ ขณะที่ Call DW บนหุ้น KBANK และ WHA ปรับตัวลงตามหุ้นอ้างอิง และสวนทิศทางตลาด ตัวอย่างเช่น KBAN28C1607A -11.1% และ WHA28C1602A -27.6% เทียบกับหุ้นอ้างอิงที่ปรับตัวลง -2.3% และ -5.2%
ทั้งนี้ ข้อมูลการซื้อขาย DW28 พบว่า นักลงทุนอาศัยจังหวะที่หุ้นอ้างอิงปรับตัวลงแรง เข้าซื้อ Call DW เช่น WHA28C1602A  ขณะที่การปรับตัวขึ้นของดัชนีหลักทรัพย์ หนุนนักลงทุนบางส่วนซื้อสุทธิใน SET50 Put DW เช่น S5028P1512A เป็นต้น นอกจากนี้ ยังมีแรงซื้อสุทธิใน SCB28C1601A ต่อเนื่องอีกเป็นวันที่ 2 อีกด้วย ส่วนทางด้านแรงขายสุทธิกระจายในหลายกลุ่มหุ้นอ้างอิง นำโดยแรงขายใน SAMA28C1601A กว่า 14.6 ล้านหน่วย และ S5028C1512A 6.6 ล้านหน่วย ตามลำดับ 
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 34,164.95 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover) 1,907.23 ล้านบาท
คิดเป็น 5.6%